**Lietošanas instrukcija: informācija lietotājam**

**Zeel T ziede**

Homeopātiskas zāles

**Pirms šo zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis ārsts vai farmaceits Jums teicis(-kusi).

* Saglabājiet šo instrukciju! Iespējams, ka vēlāk to vajadzēs pārlasīt.
* Ja Jums nepieciešama papildus informācija vai padoms, vaicājiet ārstam vai farmaceitam.
* Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
* Ja nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt:**

1. Kas irZeel T un kādam nolūkam tās lieto

2. Kas Jums jāzina pirmsZeel T lietošanas

3. Kā lietotZeel T

4. Iespējamās blakusparādības

5. Kā uzglabāt Zeel T

6. Iepakojuma saturs un cita informācija

**1. Kas ir Zeel T ziede un kādam nolūkam to lieto**

Zeel T ziede ir homeopātiskas zāles, ko lieto, lai ārstētu:

* slimības, ko izraisījuši deģeneratīvi procesi locītavās (artrozes- īpaši ceļu locītavās; poliartrozi, spondiloartrozi)
* reimatiskās locītavu slimības (pleca-lāpstiņas periartrītu).

**2. Kas Jums jāzina pirms Zeel T ziedes lietošanas**

**Nelietojiet****Zeel T šādos gadījumos:**

* ja Jums ir alerģija pret kādu no aktīvajām vielām, piemēram, arniku un/vai indīgo efeju, vai jebkuru citu (6. punktā minēto) šo zāļu sastāvdaļu.
* Grūtniecības un krūtsbarošanas periodā.

**Brīdinājumi un piesardzība lietošanā**

Pacientiem, kuriem ir akūtas sūdzības par locītavām un pavadsimptomi, piemēram, locītavu apsārtums, pietūkums, drudzis, vai nepārejošu, vai neidentificētu simptomu gadījumā, nepieciešams konsultēties ar ārstu.

**Citas zāles un****Zeel T**

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot.

**Grūtniecība un barošana ar krūti**

Nelietot grūtniecības un krūtsbarošanas periodā.

**Transportlīdzekļu vadīšana un mehānismu apkalpošana**

Zeel T neietekmē spējas vadīt transportlīdzekļus un apkalpot mehānismus.

**Zeel T satur cetilstearilspirtu**

Cetilstearilspirts var izraisīt lokālas ādas reakcijas (piem., kontakta dermatītu). Izvairīties no iekļūšanas acīs, uz gļotādām, vaļējām brūcēm vai uz bojātas ādas.

**3. Kā lietot Zeel T**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts, vai farmaceits Jums teicis. Neskaidrību gadījumā vaicājiet ārstam vai farmaceitam.

Ieteicamā deva ir:

pieaugušajiem un pusaudžiem no 12 gadu vecuma: uzklāt ziedi 2-4 reizes dienā.

Bērniem no 6 līdz 11 gadu vecumam: uzklāt ziedi 2-4 reizes dienā.

Parasti ziedi uzklāj plānā kārtiņā slimajiem apvidiem un saudzīgi ierīvē ādā. Ceļu artrozes gadījumā izspiež no tūbiņas 4 – 5 cm ziedes ceļu locītavu apvidū.

**Ja esat lietojis****Zeel T vairāk nekā noteikts**

Ja Jums ir kādi jautājumi par šī produkta lietošanu, jautājiet savam ārstam.

**Ja esat aizmirsis lietot****Zeel T ziedi**

Nelietojiet dubultu devu, lai aizvietotu aizmirsto devu.

**Ja Jūs pārtraucat lietot****Zeel T ziedi**

Ja Jums ir kādi jautājumi par šo zāļu lietošanu, jautājiet savam ārstam vai farmaceitam.

**4. Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Ļoti retos gadījumos (tas ir, retāk nekā 1 no 10 000 lietotājiem) iespējamas alerģiskas (paaugstinātas jutības) reakcijas ādā. Ja tādas rodas, zāļu lietošanu jāpārtrauc.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai, Jersikas ielā 15, Rīgā, LV 1003. Tālr.: +371 67078400; Fakss: +371 67078428. Tīmekļa vietne: www.zva.gov.lv.

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

**5. Kā uzglabāt Zeel T ziedi**

Uzglabāt bērniem neredzamā un nepieejamā vietā.

Uzglabāt temperatūrā līdz 25°C. Uzglabāt cieši noslēgtā tūbiņā. Uzglabāt oriģinālā iepakojumā, lai pasargātu no gaismas.

Nelietot šīs zāles pēc derīguma termiņa beigām, kas norādīts uz iepakojuma pēc „Derīgs līdz:”. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

**6. Iepakojuma saturs un cita informācija**

**Ko Zeel T satur:**

* 100 g ziedes satur aktīvās vielas:

Cartilago suis D2 0,001 g, Funiculi umbilicalis suis D2 0,001 g, Embryo suis D2 0,001 g, Placenta suis D2 0,001 g, Toxicodendron quercifolium D2 0,27 g, Arnica montana D2 0,3 g, Solanum dulcamara D2 0,075 g, Symphytum officinale D8 0,75 g, Sanguinaria canadensis D2 0,225 g, Sulfur D6 0,27 g, Nadidum D6 0,01 g, Coenzymum A D6 0,01 g, Acidum alpha-liponicum D6 0,01 g, Natrium diethyloxalaceticum D6 0,01 g, Acidum silicicum D6 1,0 g.

* palīgvielas ir: emulgators, cetilstearilspirts, vazelīneļļa, baltais vazelīns, attīrīts ūdens, etilspirts.

**Zeel T ziedes ārējais izskats un iepakojums**

Mīksta ziede baltā līdz dzeltenbaltā krāsā.

Alumīnija tūbiņās pa 50 g un 100 g ziedes. Iepakotas kartona kastītē.

**Reģistrācijas apliecības īpašnieks un ražotājs:**

Biologische Heilmittel Heel GmbH

Dr.-Reckeweg-Str. 2-4,

76532 Baden-Baden

Vācija

Tālrunis: 0049 7221 501-00

Fakss: 0049 7221 501 485

e-pasts: info@heel.de

Šī lietošanas instrukcija pēdējo reizi pārskatīta 05/2016